Document ID: 31994D0776

NEUVOSTON PÄÄTÖS,
tehty 28 päivänä marraskuuta 1994,
oikeusasiamiehen nimittämisestä Mostariin Euroopan unionin hallinnon ajaksi (94/776/EY)
EUROOPAN UNIONIN NEUVOSTO ON PÄÄTTÄNYT SEURAAVAA:
1. Euroopan unionin neuvosto nimittää Mostariin Euroopan unionin oikeusasiamiehen Euroopan unionin hallinnon ajaksi.
2. Oikeusasiamies suorittaa tehtäväänsä täysin riippumattomasti. Hänen asuinpaikkansa on Mostarissa.
3. Ne Euroopan unionin hallintoalueella asuvat luonnolliset henkilöt ja ne kyseisellä alueella toimivat oikeushenkilöt, joita asia välittömästi ja henkilökohtaisesti koskee ja jotka katsovat oikeuksiaan loukatun jollakin Euroopan unionin hallintoviranomaisen tekemällä yhteisymmärryspöytäkirjan 10 artiklan 3 kohtaan perustuvalla päätöksellä, voivat saattaa tämän päätöksen Euroopan unionin Mostarin oikeusasiamiehen tietoon.
Oikeusasiamies voi käsitellä asiaa ainoastaan, jos kaikkia muita oikeussuojakeinoja on käytetty.
4. Euroopan unionin Mostarin oikeusasiamies voi tehdä Euroopan unionin hallintoviranomaiselle 3 kohdassa tarkoitettuja valituksia koskevia suosituksia. Jos hallintoviranomainen ei jossakin vakavassa asiassa ole yhtä mieltä oikeusasiamiehen suosituksista, oikeusasiamies voi saattaa asian Euroopan unionin neuvoston käsiteltäväksi yhdessä Euroopan unionin hallintoviranomaisen kirjallisen lausunnon kanssa.
5. Tämä päätös tulee voimaan tästä päivästä alkaen.
6. Tämä päätös julkaistaan Euroopan yhteisöjen virallisessa lehdessä.
Tehty Brysselissä 28 päivänä marraskuuta 1994.

Labels: 11
10
9
18
15